open-index/open-wikipedia-markdown huggingface dataset:
உழவன் மகன் (திரைப்படம்)

**உழவன்  மகன்** (*Uzhavan Magan*)   1987 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் நடிகர் விஜயகாந்த் இரண்டு கதாபாத்திரங்களில் நடித்துள்ளார். இப்படத்தின் இயக்குநர் அரவிந்தராஜ், தயாரிப்பாளர் இப்ராஹிம் ராவுத்தர், திரைக்கதை ஆசிரியர் ஆபாவாணன், இசையமைப்பாளர் மனோஜ் கியான்,
ஒளிப்பதிவாளர் ரமேஷ் குமார், படத்தொகுப்பாளர் ஜெயச்சந்திரன் ஆவர். இத்திரைப்படம் 1987 அக்டோபர் 21 அன்று வெளியிடப்பட்டது.

## கதாபாத்திரங்கள்
* விஜயகாந்த் 
* ராதிகா 
* ராதா 
* ராதாரவி 
* எம். என். நம்பியார்
* மலேசியா வாசுதேவன் 
* எஸ். எஸ். சந்திரன் 
* செந்தில்
* கோவை சரளா

## பாடல்கள்
இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை ஆபாவாணன் எழுதியிருந்தார்.

## மேற்கோள்கள்

# http://www.gomolo.com/uzhavan-magan-movie/11097 

## வெளி இணைப்புகள்
* 

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
இணைந்த கைகள்

**இணைந்த கைகள்** (*Inaindha Kaigal*) 1990ஆம் ஆண்டு வெளிவந்த தமிழ் மொழி திரைப்படம். இந்த திரைப்படத்தில் நடிகர் அருண் பாண்டியன் மற்றும் ராம்கி   நடித்துள்ளனர். இப்படத்தை இயக்கியவர் -என். கே. விசுவநாதன் . இதன் தயாரிப்பு மற்றும் திரைக்கதை ஆசிரியர் ஆபாவாணன் ஆவார்.  கியான் வர்மா இசையமைக்க  ஒளிப்பதிவினை என். கே. விசுவநாதன் செய்துள்ளார். இப்படத்தொகுப்பிளை அசோக் மேத்தா மேற்கொள்ள, இப்படம்  02 ஆகத்து 1990-ல் வெளியானது. 
160  நிமிடங்கள் ஓடும் படம் .
இந்தத் திரைப்படம் ஹிந்தி மற்றும் தெலுங்கு மொழிகளிலும் ஒலிச்சேர்க்கை செய்யப்பட்டது .

## கதாபாத்திரம்
*அருண்பாண்டியன் 
*ராம்கி 
*நிரோஷா 
*சிந்து 
*நாசர் 
*செந்தில் 
*ஸ்ரீவித்யா 
*குள்ளமணி

## பாடல்கள்
இத்திரைப்படத்திற்கு மனோஜ் கியான் இசையமைத்திருந்தனர். பாடல் வரிகளை ஆபாவாணன் எழுதியிருந்தார்.

## மேற்கோள்கள்

# http://www.imdb.com/title/tt0482677/
# http://www.jointscene.com/movies/kollywood/Inaindha_Kaigal/11192 
## வெளி இணைப்புகள்
* Webarchive|url=https://web.archive.org/web/20120102154446/http://www.jointscene.com/movies/Kollywood/Inaindha_Kaigal/11192 |date=2012-01-02 }}

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:சார்லி நடித்த திரைப்படங்கள்
ஜேம்ஸ் பாண்ட் திரைப்படங்களின் பட்டியல்

**ஜேம்ஸ் பாண்ட்** என்பது 1953 இல் நாவலாசிரியர் இயான் பிளெமிங் என்பவரால் உருவாக்கப்பட்ட ஒரு கற்பனையான பாத்திரம். பாண்ட் எம்ஐ6 (EM6) என்ற உளவாளி நிறுவனத்திற்காக பணிபுரியும் ஒரு பிரித்தானிய நாட்டைச் சேர்ந்த உளவாளி ஆவார். இவரை பொதுவாக 007 என்றும் அழைக்கப்படுவார்.

இதுவரைக்கும் இந்த கதாபாத்திரத்தை மையமாக வைத்து இருபத்தி ஏழு திரைப்படங்கள் வெளியாகியுள்ளது. இந்த திரைப்படத்தில் சான் கானரி, ஜார்ஜ் லாசன்பி, ரோஜர் மூர், திமோதி டால்டன், பியர்ஸ் புரோஸ்னன் மற்றும் டேனியல் கிரெய்க் போன்றோர் 'ஜேம்ஸ் பாண்ட்' என்ற கதாபாத்திரத்திற்கு உயிர் கொடுக்கும் விதமாக நடித்துள்ளனர். இந்த திரைப்படத் தொடர்கள் 7 பில்லியனுக்கு அதிகமாக வசூல் செய்து உலகளவில் நான்காவது மிக அதிக வசூல் செய்த திரைப்படத் தொடராக திகழ்கின்றது.

## வெளியான திரைப்படங்கள்  திரைப்படங்கள்
## 1960களில் வெளிவந்தவை
*1962 : டாக்டர் நோ
*1963 : புரொம் ரஷ்யா வித் லவ்
*1964 : கோல்டு பிங்கர்
*1965 : தன்டர்பால்
*1967 : யு ஒன்லி லிவ் டூவைய்ஸ்
*1969 : ஒன் ஹேர் மேஜஸ்ட்டி சீக்ரெட் சேர்வீஸ்

## 1970களில் வெளியானவை
*1971 : டைமோண்ட்ஸ் ஆர் போறேவேர்
*1973 : லைவ் அண்ட் லெட் டை
*1974 : தி மேன் வித் தி கோல்டன் கன்
*1977 : தி ஸ்பை கு லவ்ட் மீ
*1979 : மூன்ரேக்கர்

## 1980களில் வெளிவந்தவை
*1981 : போர் யுவர் ஐஸ் ஒன்லி
*1983 : ஆக்டோபஸ்ஸி
*1985 : அ வியூ டு அ கில்
*1987 : தி லிவிங் டயலைட்ஸ் 
*1989 : லைசென்ஸ் டு கில்

## 1990களில் வெளிவந்தவை
*1995 : கோல்டன் ஐ
*1997 : டுமாரோ நெவர் டைஸ்
*1999 : தி வேர்ல்ட் இஸ் நோட் ஏனோக்ஹ்

## 2000களில் வெளிவந்தவை
*2002 : டை அனதர் டே
*2006 : கேசினோ ராயல்
*2008 : குவாண்டம் ஆஃப் சோலஸ்

## 2010களில் வெளிவந்தவை
*2012 : ஸ்கைஃபால்
*2015 : ஸ்பெக்டர்

## 2020களில் வெளிவந்தவை
*2021 : நோ டைம் டு டை

## மேற்கோள்கள்


பகுப்பு:ஆங்கிலத் திரைப்படங்கள்
பகுப்பு:அமெரிக்க திரைப்படத் தொடர்கள்
பகுப்பு:சண்டை திரைப்படத் தொடர்கள்
கழிவுநீர்த் தரமேற்றல்

**கழிவு நீர் தரமேற்றல்** (Sewage treatment) என்பது வீடுகளில் மற்றும் தொழிற்சாலைகளில் இருந்து வெளியேற்றப்படும் கழிவுநீரை அதில் இருக்கும் மாசு நீக்கி அதை சுற்றுசூழலுக்கு உகந்த நீராக மாற்றும் முறையாகும். கழிவு நீரை அதில் இருக்கும் மாசுபட்ட திட பொருட்களை பிரித்தும் ,ரசாயன மாற்றத்திற்கு அல்லது உயிரிய மாற்றத்திற்கு  உட்படுத்தியும் தரமேற்றமுடியும்.இவ்வாறு செயினும் பொது ஒரு துணை பொருள் உருவாகும் அவை அறைதிண்மநிலை  கொண்ட கழிவு பொருள் ஆகும்.    இத்தகைய அறைதிண்மநிலை  கொண்ட கழிவு பொருள் தரமேற்றல் செய்யத பிறகு தான் மற்ற பயன்பாட்டிற்கு எடுத்துக்கொள்ள படும் .
thumb
## மேற்கோள்கள்
*http://www.nzic.org.nz/ChemProcesses/water/13C.pdf
*http://www.health.gov.au/internet/publications/publishing.nsf/Content/ohp-enhealth-manual-atsi-cnt-l~ohp-enhealth-manual-atsi-cnt-l-ch2~ohp-enhealth-manual-atsi-cnt-l-ch2.8 

பகுப்பு:சூழலியல்
பகுப்பு:கழிவு மேலாண்மை
பகுப்பு:நீர் மாசுபாடு
தர்மதுரை (2016 திரைப்படம்)

***தர்மதுரை*** 2016 இல் வெளியான இந்தியத் தமிழ்த் திரைப்படமாகும். சீனு இராமசாமி இயக்கத்தில் வெளிவந்த இப்படத்தில் விஜய் சேதுபதி முக்கியக் கதாபாத்திரங்களில் நடிக்க, ஐஸ்வர்யா ராஜேஷ், சிருஷ்டி டங்கே, தமன்னா, கஞ்சா கறுப்பு ஆகியோர் நடித்திருந்தனர். ராதிகா சரத்குமார் படத்தில் சிறப்பு கதாபாத்திரத்தில் நடித்திருந்தார். இந்தப் படத்திற்கு யுவன் சங்கர் ராஜா இசையமைத்திருந்தார். 2016 ஆம் ஆண்டில் விஜய் சேதுபதி நடிப்பில் வெளிவந்த நான்காவது திரைப்படம் இது. பாடல்கள் மற்றும் விஜய் சேதுபதியின் நடிப்பால் ரசிகர்கள் மதிப்பில் நன்மதிப்பைப் பெற்றது. இந்தத் திரைப்படம் 64 ஆவது தேசிய திரைப்பட விருதுகள் விழாவில்  வைரமுத்துவிற்கு சிறந்த பாடலுக்கான பரிசைப் பெற்றது.

## நடிப்பு
*விஜய் சேதுபதி - மருத்துவர் தர்மதுரை
*தமன்னா - சுபாஷினி
*ஐஸ்வர்யா ராஜேஷ் - அன்புச்செல்வி
*சிருஷ்டி டங்கே - டாக்டர் ஸ்டெல்லா
* ராதிகா சரத்குமார் - பாண்டியம்மா
* கஞ்சா கறுப்பு - கோபால் 
* சௌந்தரராஜா - அர்ஜுன்

## மேற்கோள்கள்

## வெளி இணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:தமன்னா நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:ஐஸ்வர்யா ராஜேஷ் நடித்த திரைப்படங்கள்
பகுப்பு:சீனு இராமசாமி இயக்கிய திரைப்படங்கள்
அத்தோ

அத்தோ, ஒரு பர்மா உணவு.தடித்த நூடுல்சு போன்று இருக்கும் இதில் பச்சை வெங்காயம்,கோசை மெல்லியதாக சீவி சேர்த்து வத்தல் வெங்காயம்,உடைச்ச கடலை மாவு,நல்லெண்னை சிறிது விட்டு பிசைந்து தருவார்கள்.வட சென்னையில் இது மிக பரவலாக விற்கப்படுகிறது.

## மேற்கோள்கள்

பகுப்பு:உணவு வகைகள்
மோனோ அயோடோடைரோசின்

**மோனோ அயோடோடைரோசின்** *(Monoiodotyrosine)* என்பது C9H10INO3 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். டைரோசின் என்ற அமினோ அமிலத்தை, பீனால் வளையத்தின் மெட்டா நிலையில் அயோடினேற்றம் செய்வதன் விளைவாக மோனோ அயோடோடைரோசின் உருவாகிறது. தைராய்டு இயக்குநீரின் முன்னோடி வேதிச்சேர்மமாக கருதப்படுகிறது.  

இரண்டு அலகுகள் ஒன்றிணைந்து 3,3-டைஅயோடோடைரோசின் உருவாக்கமுடியும். இதனுடன் மேலும் ஓர் அலகு சேர்ந்து தைராய்டில் கூழ்மமாக டிரை அயோடோதைரோனின் உருவாகிறது. 
ஆங்கில எழுத்துகளில் சுருக்கமாக இதை "மிட்" என்பர் 

## மேற்கோள்கள்
.

பகுப்பு:கரிம ஆலைடுகள்
பகுப்பு:அயோடினேற்ற டைரோசின் வழிப்பெறுதிகள்
பெண்களுக்கான சொத்துரிமை

**பெண்களுக்கான சொத்துரிமை** (*women's property rights*) என்பது சமூகத்தில் வாழும் பெண்களுக்கு சொத்துக்களை நிர்வகிக்கவும், மேலும் பரம்பரையாக வரும் சொத்துக்களை அனுபவிக்கவும் வழங்கப்படும் உரிமைகள் ஆகும். பெண்களுக்கு சொத்துரிமை வழங்கும் வழக்கம் நாடுகளுக்கு நாடு வேறுபடுகின்றது. பெண்களுக்கு சொத்துரிமை அளிப்பதில் மக்களின் கலாச்சாரம், பழக்கவழக்கங்கள், அரசியல் போன்றவைகள் அதிக ஆதிக்கம் செலுத்துகின்றன. பல நாடுகளில் இன்னும் பெண்களுக்கு சொத்துரிமை வழங்காததன் காரணமாக இன்று உலக சமுதாயம் பல சவால்களை தற்சமயம் எதிர்கொண்டு வருகிறது. முக்கியமாக கல்வியறிவின்மை, குடும்ப வறுமை, ஆரோக்கியக்குறைவு போன்றவைகள் பெரும் பிரச்சனையாக உருவெடுத்துள்ளன. இவைகள் பெண்களுக்கு சொத்துரிமை வழங்குவதன் அவசியத்தை வலியுறுத்துகின்றன.

## உலகம் தழுவிய அளவில் பெண்களின் நிலை
உலகம் முழுவதும் உற்பத்தித் துறை, விவசாயம், தொழிற்சாலைகள், சிறு குறு தொழில்களில் பெண்களின் பங்களிப்பு அதிகமாக இருக்கிறது. பல நாடுகளில் பெண்களின் மூலமாக வரும் வருமானம் மட்டுமே பல குடும்பங்களின் வாழ்வாதாரமாக இருக்கிறது. உலக அளவில் வறுமைக் கோட்டிற்கு கீழ் வாழும் 40 சதவீத குடும்பங்களுக்கு பெண்களே தலைமை வகிக்கிறார்கள். உலகில் மூன்றில் ஒரு பங்கு மகளிர் சாியான அடிப்படை வசதிகள் கூட இன்றி வாழ்கிறார்கள் என்கிறது ஒரு ஆய்வு. உலக அளவில் விவசாயிகளால் தூவப்படும் விதைகளில் 60 முதல் 80 சதவீதம் பெண் விவசாயிகளால் தான்  தூவப்படுகிறதாம்.

## சொத்துரிமைகளில் பெண்களின் நிலை
என்ன தான் விவசாயத்துறையில் பெண்கள் மகத்தான பங்களிப்பு அளித்தாலும், அவா்களுக்கு சொத்துரிமை என்பது தொடா்ந்து மறுக்கப்படுகிறது. நில உரிமை மாற்றப்படும் போது அவர்கள் புறக்கணிக்கப்பட்டே வந்திருக்கிறார்கள். அதற்கு முக்கிய காரணமாக கூறப்படுவது நில உரிமை மாற்ற சபையில் ஆண்களின் ஆதிக்கம் அதிகமாக இருப்பதே ஆகும்.

## இந்தியாவில் பெண்களுக்கான நிலை
பண்டைய இந்தியாவில் பெண்களுக்கு சொத்துரிமை மறுக்கப்பட்டுள்ளது. மிதக்ஸரா, தாயபாகா போன்ற பள்ளிகளின் கொள்கைகள் பெண்களுக்கு சொத்துாிமை வழங்குவதை எதிா்த்தது. ஆனால், சுதந்திர இந்தியாவில் பெண்களுக்கு சொத்துரிமை படிப்படியாகத் தான் வழங்கப்பட்டது. இந்திய அரசமைப்பு சட்டத்தின் சரத்து 15 (1) குடிமக்களை பாலின ரீதியாக வேறுபடுத்துவது கூடாது என்பதை வலியுறுத்துகிறது. இது பெண்களுக்கு சொத்துரிமை வழங்க வழி செய்த மகத்தான சட்ட வாக்கியம் என்று பெண்ணியவாதிகளால் கருதப்படுகின்றது. அதன் பின்னர் 1956ம் ஆண்டு கொண்டுவரப்பட்ட இந்து வாரிசுரிமைச் சட்டம் பெண்களுக்கும் சொத்துரிமை வழங்கப்பட வழிவகை செய்தது. பின்னா் 2005 ஆம் அமல்படுத்தப்பட்ட திருத்தச் சட்டத்தின் படி பெண் பிள்ளைகளும் ஆண் பிள்ளைகளை போல தம் முன்னோர்களின் சொத்துக்களுக்கு உரிமை கொண்டாட முடிந்தது. தற்போதும் அந்த முறைப்படியே பாகப்பிரிவினை இந்தியா முழுவதும் நடைபெறுகிறது. இது இந்தியப் பெண்களுக்கு வழங்கப்பட்டுள்ள மிகப் பொிய உரிமையாக சமூக வல்லுநர்களால் கருதப்படுகிறது.

## மேற்கோள்கள்

பகுப்பு:பெண்களின் உரிமைகள்
பகுப்பு:சட்டம்
எக்சா அயோடோபென்சீன்

**எக்சா அயோடோபென்சீன்** *(Hexaiodobenzene)* என்பது C6I6  என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். பென்சீன் கட்டமைப்பிலுள்ள ஆறு ஐதரசன் அணுக்களும்  அயோடின் அணுக்களால் இடப்பெயற்சி செயப்பட்டிருக்கும் கட்டமைப்பின் அடிப்படையில்  இதை பென்சீன் வழிப்பொருள் என்பர். ஆரஞ்சு நிறப்படிகங்களாகref name="Mattern"/> உருவாகும் எக்சா அயோடோபென்சீன் எல்லா வகையான கரைப்பான்களிலும் சிறிதளவே கரைகிறது.
 
சூடான புகையும் கந்தக அமிலத்தின்  முன்னிலையில் பென்சாயிக் அமிலத்தை அயோடினேற்றம் செய்வதன் மூலம் எக்சா அயோடோபென்சீன் தயாரிக்கமுடியும். எதிர்பார்த்தைப் போலவே மைய C6 வளையக் கட்டமைப்பை இச்சேர்மம் ஏற்றுள்ளது. 

## மேற்கோள்கள்
.

பகுப்பு:கரிம ஆலைடுகள்
பகுப்பு:அரோமாட்டிக் சேர்மங்கள்
டாக்டர் நோ

**டாக்டர் நோ** () என்பது 1962 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் முதலாவது படம் ஆகும். இந்த படம் 1958 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'டெரன்ஸ் யங்' என்பவரால் எடுக்கப்பட்டது.

இந்தத் திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, உர்சுலா ஆண்ட்ரஸ், ஜோசப் வைஸ்மேன், ஜாக் லார்ட், அந்தோணி டாசன், ஜீனா மார்ஷல், ஜான் கிட்ஸ்மில்லர், யூனிஸ் கெய்சன் மற்றும் பெர்னார்ட் லீ ஆகியோர் நடித்துள்ளனர். இப்படத்தின் கால நீளம் 109 நிமிடங்கள். இப்படத்தின் ஆக்கச்செலவு 1.1 மில்லியன் ஆகும். இத்திரைப்படத்திற்காக லண்டன் மற்றும் ஜமைக்கா போன்ற நாடுகளில் படப்பிடிப்பு நடைபெற்றது.

## கதைக் களம்
ஒரு பிரித்தானிய அரசாங்க ஒற்றன் தன் காணாமல் போன தோழரைத் தேடியும் அமெரிக்கா நாட்டின் விண்வெளித் திட்டத்திற்கு ஏற்படும் இடையூறு பற்றியும் துப்பு துலக்கும் கதையாகும்.

## மேற்கோள்கள்

## வெளி இணைப்புகள்
* 

பகுப்பு:1962 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரித்தானிய பரபரப்பூட்டும் திரைப்படங்கள்
பகுப்பு:உளவு திரைப்படங்கள்
பகுப்பு:போர் திரைப்படங்கள்
பகுப்பு:சண்டைத் திரைப்படங்கள்
பகுப்பு:ஜேம்ஸ் பாண்ட் திரைப்படங்கள்
எக்சாகுளோரோசைக்ளோயெக்சேன்

**எக்சாகுளோரோசைக்ளோயெக்சேன்** *(Hexachlorocyclohexane)* என்பது ஆறு கார்பன் வளையத்தில் ஒவ்வொரு கார்பனுடனும் ஒரு குளோரினும் ஒரு ஐதரசனும் சேர்ந்திருக்கும் பல ஆலசனேற்ற வகை கரிமச் சேர்மமாகும். இச்சேர்மத்தின் கட்டமைப்பில் பல மாற்றியன்கள் காணப்படுகின்றன. வளையயெக்சேனிலுள்ள தனி குளோரின் அணுக்களில் முப்பரிமாண வேதியியலில் இம்மாற்றியன்கள் வேறுபடுகின்றன. சில சமயங்களில் எக்சாகுளோரோசைக்ளோயெக்சேன் சேர்மத்தை பிழையாக பென்சீன் எக்சாகுளோரைடு என்று அழைக்கிறார்கள்.  இருமுனையப் பிணைப்புகளுடன் கூடிய சைக்ளோயெக்சேன் முப்பரிமாண அமைப்பு நிலைப்புத்தன்மை கொண்ட பெரிய அணுக்களை ஆராயும் மாதிரிகளாக இவை பயன்படுத்தப்படுகின்றன. இந்த ஆய்வில் வெவ்வேறு வடிவியல் அமைப்புகளின் விளைவுகள் ஆராயப்படுகின்றன. சில மாற்ரியன்கள் பூச்சிகொல்லிகலாக உள்ளன .
     
சில பொதுவான அமைப்புகள்:

*α-HCH (CAS RN: 319-84-6 ), அல்லது α-பெ.எ.கு, ஆல்பா-எக்சாகுளோரோசைக்ளோயெக்சேன், ஒளி சுழற்றும் தன்மையுடைய ஒரே மாற்றியன் .
*β-HCH (CAS RN: 319-85-7 ), அல்லது β-பெ.எ.கு,பீட்டா- எக்சாகுளோரோசைக்ளோயெக்சேன்.
*γ-HCH (CAS RN: 58-89-9 ), அல்லது γ-பெ.எ.கு, காமா- எக்சாகுளோரோசைக்ளோயெக்சேன்.அல்லது லின்டேன்
*δ-HCH (CAS RN: 319-86-8 ), or δ-பெ.எ.கு, டெல்டா- எக்சாகுளோரோசைக்ளோயெக்சேன்
*t-HCH (CAS RN: 608-73-1 ), அல்லது t-பென்சீன் எக்சா குளோரைடு|பெ.எ.கு]], தொழில்நுட்ப- எக்சாகுளோரோசைக்ளோயெக்சேன்


File:(+)-alpha-hexachlorocyclohexane.svg|α-எக்சாகுளோரோசைக்ளோயெக்சேன், வலஞ்சுழி எதிர்வேற்றுரு.
File:Alpha-hexachlorocyclohexane.svg|α-எக்சாகுளோரோசைக்ளோயெக்சேன்.
File:Beta-hexachlorocyclohexane.svg|β-எக்சாகுளோரோசைக்ளோயெக்சேன்.
File:Gamma-hexachlorocyclohexane.svg|லின்டேன்|γ-எக்சாகுளோரோசைக்ளோயெக்சேன்]].
File:Delta-hexachlorocyclohexane.svg|δ-எக்சாகுளோரோசைக்ளோயெக்சேன்.
File:Epsilon-hexachlorocyclohexane.svg|ε-எக்சாகுளோரோசைக்ளோயெக்சேன்.
File:Zeta-hexachlorocyclohexane.svg|ζ-எக்சாகுளோரோசைக்ளோயெக்சேன்.
File:Eta-hexachlorocyclohexane.svg|η-எக்சாகுளோரோசைக்ளோயெக்சேன்.
File:Theta-hexachlorocyclohexane.svg|θ-எக்சாகுளோரோசைக்ளோயெக்சேன்.


 
## மேற்கோள்கள்
.

## புற இனைப்புகள்
* HEXACHLOROCYCLOHEXANE (CDC)

பகுப்பு:கரிமகுளோரைடுகள்
பகுப்பு:கரிம ஆலைடுகள்
பகுப்பு:தீங்குயிர்க்கொல்லிகள்
பந்தன் வங்கி

**பந்தன் வங்கி** (*Bandhan Bank*) என்பது இந்தியாவில் செயல்பட்டுவரும் தனியார்த் துறை வங்கியாகும். இது இந்தியாவின் மேற்கு வங்காளம் மாநிலத்தின். கொல்கத்தாவைத் தலைமையிடமாகக் கொண்டு செயல்படுகிறது.780  வங்கி கிளைகள் 277  தானியங்கும் வங்கி கருவி  9 .9 மில்லியன் வாடிக்கையாளர்களைக் கொண்டு உள்ளது. பந்தன் 2001  ஆம் ஆண்டு குறுநிதி நிறுவனமாக இருந்து 2014  ஆம்  ஆண்டு இந்திய ரிசர்வ் வங்கியிடம் இருந்து வங்கி உரிமம் பெற்றது.  சுமார் 22 ,௦௦௦ ஊழியர்கள் இந்த வங்கியில் பணிபுரிகிறார்கள். இந்திய ரிசர்வ் வங்கி விதிமுறைப்படி 500 கோடி  மூலதனத்துடன் தான் ஒரு புதிய வங்கி செயல்படவேண்டும். பந்தன் வங்கியின் மூலதனம் சுமார் 2570 கோடி ஆகும்.

## மேற்கோள்கள்

பகுப்பு:இந்திய வங்கிகள்
பகுப்பு:இந்திய தனியார்த் துறை வங்கிகள்
தன்டர்பால்

**தன்டர்பால்** () என்பது 1965 ஆம் ஆண்டு வெளிவந்த பிரித்தானிய நாட்டு உளவு திரைப்படம் ஆகும். இது ஜேம்ஸ் பாண்ட் திரைப்பட வரிசையில் நான்காவது படம் ஆகும். இந்த படம் 1961 ஆம் ஆண்டு இதே பெயரில் வெளிவந்த நாவலாசிரியர் இயான் பிளெமிங் என்பவரின் நாவலைத் தழுவி இயக்குநர் 'டெரன்ஸ் யங்' என்பவரால் எடுக்கப்பட்டது.

இந்தத் திரைப்படத்தை இயான் புரொடக்சன்சு நிறுவனம் தயாரிக்க, சான் கானரி, கிளாடின் ஆகர், அடோல்போ செலி, லூசியானா பலுஸி மற்றும் ரிக் வான் நட்டர் ஆகியோர் நடித்துள்ளனர். இப்படத்தின் கால நீளம் 130 நிமிடங்கள். இப்படத்தின் ஆக்கச்செலவு 9 மில்லியன் ஆகும். இத்திரைப்படத்திற்காக பிரான்ஸ், இங்கிலாந்து, பஹாமாஸ் மற்றும் ஐக்கிய அமெரிக்கா போன்ற நாடுகளில் படப்பிடிப்பு நடைபெற்றது.

## கதைக் களம்
ஜேம்ஸ் பாண்ட்  ஸ்பெக்ட்டர் எனும் சர்வதேச கொள்ளையர்களால் திருடப்பட்ட இரண்டு அணு ஆயுதங்களை மீட்பதற்கு பஹாமாஸ் தீவிற்குச் செல்கிறார்.

## மேற்கோள்கள்

## வெளி இணைப்புகள்
* 

பகுப்பு:1965 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:பிரித்தானிய திரைப்படங்கள்
பகுப்பு:பிரித்தானிய பரபரப்பூட்டும் திரைப்படங்கள்
பகுப்பு:உளவு திரைப்படங்கள்
பகுப்பு:போர் திரைப்படங்கள்
பகுப்பு:சண்டைத் திரைப்படங்கள்
பகுப்பு:ஜேம்ஸ் பாண்ட் திரைப்படங்கள்
பகுப்பு:தொடர் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
என் மனைவியும் என் மாமியாரும்

"**என் மனைவியும் என் மாமியாரும்**" (My Wife and My Mother-in-Law) என்பது, இரட்டைப் பொருள் காட்டும் ஒளியியல் தோற்றமயக்கம் ஆகும். இதில் ஒரு இளம் பெண்ணை அல்லது ஒரு வயதான பெண்ணைப் பார்க்க முடியும். இளம்பெண் உருவத்தை மனைவியாகவும் வயதான பெண்ணின் உருவத்தை மாமியாராகவும் ஓவியர் குறிப்பிட்டுள்ளார். இப்படத்தில் இளம்பெண் உருவத்தின் தலையும் தோள்களும் காடப்பட்டுள்ளன. இவ்வுருவம் வலப் பக்கமாகத் திரும்பி பார்ப்பவருக்கு எதிர்ப்பக்கம் பார்த்துக்கொண்டிருக்கிறது. வயதான பெண்ணுக்கும் தலையும் தோளுமே தெரிகிறது. ஆனால், முகம் நேரே இடப்பக்கம் பார்க்கும்படி அமைந்துள்ளது.

## வரலாறு

பிரித்தானியக் கேலிச்சித்திர ஓவியரான வில்லியம் எலி ஹில் (1887-1962) என்பவர், "பக்" (Puck) என்னும் நகைச்சுவைச் சஞ்சிகையின் 1915 நவம்பர் 6 இதழில் வெளியிட்டார். இதற்கு "அவர்கள் இருவரும் இந்தப் படத்தில் உள்ளனர் - கண்டுபிடியுங்கள்" என்று தலைப்பிடப்பட்டு இருந்தது. ஆனால், அறியப்பட்ட மிகப்பழைய வடிவம் 1888 இல் வெளியான ஒரு செருமன் அஞ்சலட்டை ஆகும். 1930 இல், எட்வின் போரிங் என்பவர், ஆய்வுக் கட்டுரை ஒன்றில் இப்படத்தை வெளியிட்டு உளவியலாளரிடையே அறிமுகப்படுத்தினார். அப்போதிருந்து இப்படம் பாடப் புத்தகங்களிலும், சோதனை ஆய்வுகளிலும் இடம்பெற்றன.

## மேற்கோள்கள்

பகுப்பு:தோற்றமயக்கங்கள்
புதுவை பாரதியார் கிராம வங்கி

**புதுச்சேரி கிராம வங்கி (PYGB)** என்பது இந்தியாவின் புதுச்சேரி யூனியன் பிரதேசத்தில் உள்ள புதுச்சேரியை தலைமையிடமாகக் கொண்ட ஒரு பிராந்திய கிராமப்புற வங்கியாகும். இந்த வங்கி 26.3.08 தேதியிட்ட நிதி அமைச்சக அறிவிப்பு எண்.1/16/2007-RRB (i) மூலம் இந்திய அரசாங்கத்தால் மார்ச் 26, 2008 அன்று நிறுவப்பட்டது.  இந்த வங்கி இந்திய அரசு மற்றும் யூனியன் பிரதேசம் அரசாங்கங்களால் கூட்டாகச் சொந்தமானது மற்றும் இந்திய வங்கியால் நிதியளிக்கப்படுகிறது. இது நிதி அமைச்சகத்தின் (இந்திய அரசு) உரிமையின் கீழ் உள்ளது. இது மகா கவிஞரான சுப்பிரமணிய பாரதியின் நினைவாக அவரது பெயரிடப்பட்டது. இது புதுச்சேரி யூனியன் பிரதேசத்தில் 48 கிளைகளைக் கொண்டுள்ளது.

அறிவிப்பு எண். S.O. 4832(E) இன் படி, புதுவை பாரதியார் கிராம வங்கி புதுச்சேரி கிராம வங்கி என மறுபெயரிடப்பட்டுள்ளது.  வங்கியை ஆதரிக்கும் இந்தியன் வங்கி முன்மொழிந்ததைத் தொடர்ந்து இந்த மாற்றம் அங்கீகரிக்கப்பட்டது.

## மேற்கோள்கள்
*https://www.rbi.org.in/scripts/AboutUsDisplay.aspx?pg=RegionalRuralBanks.htm

பகுப்பு:புதுச்சேரி
பகுப்பு :இந்திய வங்கிகள்
சுற்றுச்சூழல் பாதுகாப்புச் சட்டம் 1986

**சுற்றுச்சூழல் பாதுகாப்புச் சட்டம் 1986** *(Environment Protection Act, 1986)* என்பது சுற்றுச்சூழலைப் பாதுகாப்பதற்காக இந்திய பாராளுமன்றம் இயற்றிய ஒரு சட்டமாகும். போப்பால் நச்சுவாயு நிகழ்வுக்குப் பிறகு இச்சட்டம் இயற்றப்பட்டது. இந்திய அரசியலமைப்பு 253 ஆவது பிரிவின் கீழ் இச்சட்டம் மார்ச்சு 1986 இல் இயற்றப்பட்டு 19 நவம்பர் 1986 இல் நடைமுறைப்படுத்தப்பட்டது. மனிதர்களுடன் தொடர்புடைய சுற்றுச்சூழலைப் பாதுகாக்க ஐக்கிய நாடுகளின் மாநாட்டில் எடுக்கப்பட்ட முடிவுகளை செயல்படுத்துவது இச்சட்டத்தின் நோக்கமாகும்.  பாதுகாப்பு மற்றும் மனிதச் சூழலின் பாதுகாப்பானது தாவரங்கள், விலங்குகள் மற்றும் பிற உயிரினங்களின் பாதுகாப்பு முன்னேற்றம் ஆபத்துத் தடுப்பு ஆகியவற்றோடு தொடர்புபடுத்தப்பட்டது. .
 
## வரையறைகள்
1.சுற்றுப்புறச்சூழல்: காற்று, நீர் மற்றும் நிலமும் அவைகளுக்குள் உள்ள பிணைப்பும் அவை மனிதனோடும், பிற உயிரினங்களோடும் கொண்டுள்ள பிரிக்கமுடியாத உறவையும் சுற்றுச்சூழல் எனக் கூறலாம்.

2.மாசு: சுற்றுச்சூழலுக்குத் தீமையை விளைவிக்கக் கூடிய எந்த ஒரு திட, திரவ மற்றும் வாயுப் பொருட்களும் மாசு ஆகும்.

3.அபாயகரமான பொருட்கள்: எந்த ஒரு பொருளும், அவற்றின் வேதியியல் மற்றும் இயற்பியல் குணநலன்களின் பொருட்டு, மனிதனுக்கோ பிற உயிரினங்களுக்கோ அல்லது சுற்றுச்சூழலுக்கோ அபாயத்தை விளைவித்தால் அப்பொருளை அபாயகரமான பொருள் எனக் கணிக்கலாம்.

4.சுற்றுப்புறச் சூழலைக் காப்பாற்றவும், மேம்படுத்தவும் , மத்திய அரசுக்கு வழங்கப்பட்டுள்ள அதிகாராங்கள்.

5.மாசுக்கட்டுப்பாடு மற்றும் தடுப்புகளைப் பற்றியது ஆகும்.

6.இப்பிரிவின்படி சட்டத்திற்கு விரோதமான நடவடிக்கை பிற சட்டத்திற்கு விரோதமாக இருப்பின் குற்றத்திற்கான தண்டனையைப் பிற சட்டத்தின் அடிப்படையிலேயே வழங்க வேண்டும். முன்மொழியப்பட்ட இத்தகைய சில திருத்தங்கள் சுற்றுப்புறச்சூழல் பாதுகாப்புச்சட்டத்தின் வலிமையைக் குறைக்கிறது ,

## மத்திய அரசின் அதிகாரங்கள்

1.சுற்றுப்புறச்சூழல் மாசைத் தடுக்கவும், கட்டுப்படுத்தவும் தேசிய அளவில் திட்டங்கள் தீட்டவும் அவற்றை நடைமுறைப்படுத்தவும் அதிகாரம் வழங்கப்பட்டது.

2.சுற்றுச்சூழல் மாசைக் குறைக்கவும், தடுக்கவும் எந்தவிதமான நடவடிக்கைகளும் எடுக்கும்  உரிமை வழங்கப்பட்டது.

3.புகை மற்றும் கழிவுகள் வழியாக வெளிப்படும் மாசுக்களின் அளவுகளை நிர்ணயம் செய்யவும்  அதிகாரம் வழங்கப்பட்டது.

4.சுற்றுச்சூழல் மாசு சார்ந்த ஆராய்ச்சிகளை மேற்கொள்ள அதிகாரம் வழங்கப்பட்டுள்ளது.

## தண்டனைகள்

சட்டத்தை மீறினால் (1)5 ஆண்டு சிறைவாசம் அல்லது 1 லட்ச ரூபாய் அபராதம் அல்லது இவ்விரண்டும் (2) தொடர்ந்து சட்டத்தை மீறினால் நாளொன்றுக்கு 500 ரூபாய் அபராதம் விதிக்கப்படும்.

## மேற்கோள்கள்

## புற இணைப்புகள்

* Text of the Act 

பகுப்பு:சுற்றுச்சூழல் மாசடைதல்
பகுப்பு:பகுப்பு:சட்டம்
ராவல்பிண்டி மாவட்டம்

**ராவல்பிண்டி மாவட்டம்** (Rawalpindi District) (), பாகிஸ்தான் நாட்டின் வடக்கில் பஞ்சாப் மாகாணத்தில் உள்ளது. இதன் நிர்வாகத் தலைமையிடம் ராவல்பிண்டி நகரம் ஆகும்.இம்மாவட்டம் போத்தோகர் பீடபூமியில் அமைந்துள்ளது. இம்மாவட்டம் வடமேற்கு இமயமலைத் தொடரின் சமவெளியில் அமைந்துள்ளது. சிந்து ஆறு மற்றும் ஜீலம் ஆறு இம்மாவட்டத்த்தில் பாய்கிறது.

## மாவட்ட நிர்வாகம்

இம்மாவட்டத்தை நிர்வாக வசதிக்காக குஜ்ஜர் கான், காகுத்தா, கல்லர் செய்தன், கோட்லி சட்டியான், முர்ரி, ராவல்பிண்டி, போட்டாகர் மற்றும் தக்சசீலா என எட்டு தாலுக்காக்களாகப் பிரித்துள்ளனர். இம்மாவட்டம் 170 கிராம ஒன்றியக் குழுக்கள், 1164 வருவாய் கிராமங்கள், ஒரு மாநகராட்சி, மூன்று நகராட்சி மன்றங்கள், இரண்டு நகரப் பஞ்சாயத்துகள், நான்கு இராணுவப் பாசறை நகரங்களைக் கொண்டுள்ளது.

## மக்கள் தொகையில்
5285 சதுர கிலோ மீட்டர் பரப்பளவு கொண்ட ராவல்பிண்டி மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை 33,63,911 ஆகும். மக்கள் தொகை வளர்ச்சி விகிதம் 2.75% (1981 - 98) ஆக உள்ளது. மக்கள் தொகையில் ஆண்கள்  1722477 (51.20 %), பெண்கள் 1641434 (48.80 %) ஆக உள்ளனர். பாலின விகிதம் 100 பெண்களுக்கு 104.9 வீதம் ஆண்கள் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பில் 636.5 மக்கள் வீதம் வாழ்கின்றனர். நகர்ப் புற மக்கள் தொகை 1788273 (53.16 %) ஆகவும், கிராமப் புற மக்கள் தொகை   1575638 (46.84 %) ஆகவும் உள்ளது. சராசரி எழுத்தறிவு 70.4% ஆக உள்ளது. ஆண்களின் எழுத்தறிவு 81.9% ஆகவும்; பெண்களின் எழுத்தறிவு 59.18% ஆகவும் உள்ளது. இம்மாவட்டத்தில் பஞ்சாபி மொழி பேசுபவர்கள்  85% ஆகவும், உருது மொழி பேசுபவர்கள் 7.5% ஆகவும், பஷ்தூன் மொழி போன்ற பிற மொழி பேசுபவர்கள் 7.5% ஆகவும் உள்ளனர்.  

## கல்வி
ராவல்பிண்டி மாவட்டம் 1,230 தொடக்கப் பள்ளிகளும், 316 நடுநிலைப் பள்ளி பள்ளிகளும், 365 உயர்நிலைப் பள்ளிகளும்,  40 மேனிலைப் பள்ளிகளையும் கொண்டுள்ளது. 

## பொருளாதாரம்
இம்மாவட்டத்தில் வேளாண்மைப் பொருளாதாரத்தைச் சார்ந்து உள்ளது. இங்கு வற்றாத சிந்து ஆறு மற்றும் ஜீலம் ஆறுகள் பாய்வதால் நீர் வளமும், மண் வளமும் கொண்டுள்ளதால் கோதுமை, பார்லி, பயறு வகைகள், சோளம், சிறு தானியங்கள் விளைகிறது.   
 
## மேற்கோள்கள்

பகுப்பு:பாக்கித்தானின் மாவட்டங்கள்
பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
வினை இடைநிலைப்பொருள்

**வினை இடைநிலைப்பொருள்** *(Reactive intermediate)* என்பது வேதியியலில் குறுகிய காலம் மட்டுமே நிலைத்திருக்கின்ற உயர் ஆற்றல் கொண்ட  மிகவும் தீவிர வினைத்திறன் மிக்க மூலக்கூறு ஆகும். வேதிவினைகளின்போது வினைப்படு பொருள்களிலுள்ள பிணைப்புகள் சிதைந்து விளைபொருள்களில் புதிய பிணைப்புகள் உருவாகின்றன. பிணைப்புச் சிதைவின் போது உருவாகும் பகுதி மூலக்கூறுகள் மிகவும் வினைபுரியும் தன்மையுடையவை. இவற்றையே இடைநிலைப் பொருள்கள் என்பர். பொதுவாக இந்த இடைநிலைப் பொருள்கள் எளிமையான இயற்பியல், வேதியியல் முறைகளால் ஆராய இயலாத அளவிற்கு மிகக் குறைந்த கால நிலைத்தன்மையே பெற்றிருக்கின்றன  இம்மூலக்கூறு விரைவாக அதிக நிலைப்புத்தன்மை கொண்ட மூலக்கூறாக மாறிவிடும். சாதாரண வெப்ப நிலையில் அவற்றைப் பிரித்தறிய இயலயாது. குறைவு வெப்பநிலை, அணி தனியாக்கல் போன்ற சிறப்புச் சூழல்களில் மட்டுமே   இவை தனித்துப் பிரிக்கப்பட்டு சேமிக்கப்படுகின்றன. வினைகளில் இவற்றின் இருப்பு குறிப்பிடப்பட்டால் அவ்வேதிவினை எவ்வாறு நிகழ்கிறது என்பதை விளக்கமுடியும். 

பல வேதிவினைகளில் ஒன்றுக்கு மேற்பட்ட படிநிலைகளுக்குப் பின்னர் வினை நிறைவடைகின்றது. இடைநிலைப் பொருட்கள் வினைத்திறன் மிக்கவை என்பதால் நிலைப்புத்தன்மை உடைய பொருள் ஏதாவது ஒரு படிநிலையிலேயே தோன்றும். இப்படிநிலைகள் மூலமாக வினைவழிமுறையை அறியமுடியும். 
 
கரிம வேதிவினைகளின்போது பல்வேறு வகையான இடைநிலைப் பொருள்கள் உண்டாகின்றன. கரிம நேர் அயனிகள் , கரிம எதிர் அயனிகள் , இயங்கு உறுப்புகள், கார்பீன்கள் , நான்முகி இடைநிலைச் சேர்மங்கள், நைட்ரீன்கள் , பென்சீன்கள், பாசுபீனிடின்கள், கீட்டோ எதிரயனிகள்,  என்பன சில உதாரணங்களாகும்  நிலைத்தன்மை கொண்ட சில இடைநிலை வினைப் பொருள்களும் சில வினைகளில்  உருவாவதுண்டு. தற்காலத்தில் நிறலியல் நுட்பங்களின்  முன்னேற்றத்தால் இவ்விடைநிலை வினைப்பொருள்களை ஆய்ந்து அறிய முடிகின்றது.  இப் பொருள்களுடன் வினைபுரியக் கூடிய வேறு வேதிப் பொருள்களைப் பயன்படுத்தி இவற்றைச் சேர்க்கைப் பொருள்களாகவும்  பெறலாம்.


File:Radical metilo--methyl radical.svg|இயங்குறுப்பு
File:Carbene.svg| கார்பீன்
File:Methyl cation.svg|கரிம நேர் அயனி
File:碳负离子.svg|கரிம எதிர் அயனி 
File:Carbyne quartet.svg|கார்பைன்
File:1,2-Didehydrobenzol.svg|பென்சைன் (ஓர் அரைன்)


வினை இடைநிலைகளின் பொதுவான சில அம்சங்கள்:

*வினைபடும் தளப்பொருள் மற்றும் இறுதி விளைபொருளைப் பொறுத்து  செறிவு குறையும்.
*கரிம எதிரயனி தவிர வேறு வினை இடைநிலைகள் எதுவும்  லூயிசு எண்மவிதிக்கு கீழ்படிவதில்லை. எனவே உயர் வினைதிறம் கொண்டுள்ளன. 
*பெரும்பாலும் வேதிச்சேர்மங்கள் வேதிச்சிதைவுக்காக இவை உருவாக்கப்படுகின்றன. 
*நிறமாலையியல் ஆய்வுகள் மூலமே இந்த இனங்கள் இருப்பதை நிரூபிக்க முடியும்
*கூண்டு விளைவுகளை கணக்கில் எடுத்து கொள்ள வேண்டும்
*பெரும்பாலும் இணைதல் அல்லது ஒத்திசைவு மூலம் நிலைத்தன்மை உறுதிப்படும்
*பெரும்பாலும்  இடைநிலை மாற்றத்தை வேறுபடுத்தி அறிவது கடினமாக இருக்கும்.

## மேற்கோள்கள்

பகுப்பு:வினை இடைநிலைப்பொருட்கள்
அட்டோக் மாவட்டம்

**அட்டோக் மாவட்டம்** (Attock District)  () பாகிஸ்தான் நாட்டின் பஞ்சாப் மாகாணத்தின் வடக்கில் ராவல்பிண்டி கோட்டத்தில் அமைந்துள்ளது. இதன் நிர்வாகத் தலைமையிடம் அட்டோக் நகரம் ஆகும். இம்மாவட்டம் போத்தோகர் பீடபூமியில் அமைந்துள்ளது. 

## மாவட்ட நிர்வாகம்
6857 சதுர கிலோ மீட்டர் பரப்பளவு கொண்ட இம்மாவட்டத்தின் நிர்வாக வசதிக்காக அட்டோக், பதே ஜங், ஜாந்த், ஹசன் அப்தல், ஹஸ்ரோ மற்றும் பிண்டி ஹேப் என ஆறு  தாலுக்காக்களாகப் பிரித்துள்ளனர்.   இம்மாவட்டம் 72  கிராம ஒன்றியக் குழுக்கள் கொண்டது.
  
## மக்கள் தொகை
6857 சதுர கிலோ மீட்டர் பரப்பளவு கொண்ட  இம்மாவட்டத்தின் 1998-ஆம் ஆண்டின் மக்கள் தொகை கணக்கெடுப்பின் படி, மக்கள் தொகை  1,274,935 ஆகும்.  மக்கள் தொகையில் 20.45%  நகர்புறங்களில் வாழ்கின்றனர்.  பஞ்சாபி மொழியை 87.15% மக்களும்,  உருது மொழியை 1.06% மக்களும், மற்றும் பஷ்தூ மொழியை 8.28% மக்களும் பேசுகின்றனர்.
இம்மாவட்டத்தின் ஹசன் அப்தல் தாலூக்காவில், ராவல்பிண்டி நகத்திலிருந்து 48 கிலோ மீட்டர் தொலைவில் சீக்கிய பஞ்சா சாகிப் குருத்துவார் உள்ளது. குருநானக் இவ்விடத்தில் வருகை தந்துள்ளார். பன்னாட்டு சீக்கியர்கள் ஆண்டில் இரு முறை இங்குள்ள குருத்துவாருக்கு சென்று வழிபடுகின்றனர்.

## பொருளாதாரம்
இம்மாவட்டத்தில் வேளாண்மைப் பொருளாதாரத்தைச் சார்ந்து உள்ளது. இங்கு வற்றாத சிந்து ஆறு 130 கிலோ  மீட்டர் தொலைவிற்கு பாய்வதால், இம்மாவட்டம் நீர் வளமும், மண் வளமும் கொண்டுள்ளது. கோதுமை, பார்லி, பயறு வகைகள், சோளம், சிறு தானியங்கள் விளைகிறது.   மேலும் கம்பளித் துணிகள், ஆடைகள் உற்பத்தி ஆலைகள், இயற்கை எரிவாயு சுரங்கங்கள் உள்ளது.

## கல்வி
இம்மாவட்டத்தில்  1,287 அரசுப் பள்ளிகளில் 657 பள்ளிகள் மகளிருக்கானது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
பகுப்பு:பாக்கித்தானின் மாவட்டங்கள்
கார்செல்

**கார்செல்** *(Carcel)* என்பது ஒளியின் செறிவை அளவிடப் பயன்பட்ட ஓர் பிரஞ்சு அலகாகும். 1860 ஆல் ஆண்டுகளில் இந்த அலகு கார்செல் விளக்குகளின் ஒளிச்செறிவை அளப்பதற்குப் பயன்படுத்தப்பட்டது. இவ்விளக்கு செந்தர அடுப்பு மற்றும் புகைப்போக்கி பரிமாண அளவுகளில் இலைக்காய்களில் இருந்து பெறப்படும் கொல்சா வித்து எண்ணெய் அல்லது கோசுக்கீரை விதை எண்ணெயில் எரியும். ஒரு மணி நேரத்திற்கு 42  கிராம் அளவுள்ள கொல்சா வித்தெண்ணெய் 40 மில்லிமீட்டர் உயரத்திற்கு எரிந்தால் அது ஒரு கார்செல் அளவு ஆகும் .
தற்காலத்தில் ஒரு கார்செல் என்பது 9.74 கேண்டலாவுக்குச் சமமாகும் 

## மேற்கோள்கள்
.

பகுப்பு:இயற்பியல் கணியங்கள்
பகுப்பு:ஒளியளவியல்
பகுப்பு:ஒளியமைப்பு
பகுப்பு:ஒளிச்செறிவின் அலகுகள்
பகுப்பு:வழக்கொழிந்த அலகுகள்
சக்வால் மாவட்டம்

**சக்வால் மாவட்டம்** (Chakwal District)  ()  தெற்காசியாவின் பாகிஸ்தான் நாட்டின் பஞ்சாப் மாகாணத்தின் வடக்கில் ராவல்பிண்டி கோட்டத்தில் அமைந்துள்ளது. இதன் நிர்வாகத் தலைமையிடம் **சக்வால்** நகரம் ஆகும். இம்மாவட்டம் போத்தோகர் பீடபூமியில் அமைந்துள்ளது. 

இம்மாவட்டம் ஜீலம் மாவட்டம் மற்றும் அட்டோக் மாவட்டங்களின் சில தாலுக்காக்களைக் கொண்டு 1985-இல் துவக்கப்பட்டது.

## மாவட்ட நிர்வாகம்
6,524 சதுர கிலோ மீட்டர் பரப்பளவு கொண்ட இம்மாவட்டத்தின்  நிர்வாக வசதிக்காக சக்வால், கல்லர்,  சோவா சைதான் ஷா, தலாகாங் மற்றும் லாவா என ஐந்து தாலுக்காகளாகப் பிரிக்கப்பட்டுள்ளது. மேலும் இம்மாவட்டத்தில் இரண்டு நகராட்சிகளும், ஒரு மாவட்ட வளர்ச்சி குழுவும், 68 கிராம ஒன்றியக் குழுக்களும், 198 வருவாய் கிராமங்களும், 11 காவல் நிலையங்களும் உள்ளது.

## அரசியல்
இம்மாவட்டம் இரண்டு பாகிஸ்தான்  நாடாளுமன்றத் தொகுதிகளையும், நான்கு  பஞ்சாப் மாகாண சட்டமன்றத் தொகுதிகளையும் கொண்டுள்ளது.

## மக்கள் தொகையியல்
6,524 சதுர கிலோ மீட்டர் பரப்பளவு கொண்ட இம்மாவட்டத்தின்  1998-ஆம் ஆண்டின் மக்கள் தொகை கணக்கெடுப்பின் படி, சக்வால் மாவட்டத்தின் மொத்த மக்கள் தொகை  10,83,725 ஆகும். மொத்த மக்களில் நகரப்புறங்களில் 21.01% மக்கள் வாழ்கின்றனர். சராசரி எழுத்தறிவு விகிதம் 56.72% ஆக உள்ளது.
இம்மாவட்டத்தில் பஞ்சாபி மொழியை 97.7%  மக்களும் பஷ்தூ மொழியை 1.2% மக்களும், உருது மொழியை 0.9% மக்களும் பேசுகின்றனர்.

## கல்வி
சக்வால் மாவட்டத்தில் உள்ள 1199 அரசுப் பள்ளிகளில் 627 பள்ளிகள் பெண்களுக்கானது.

### முக்கிய கல்வி நிலையங்கள்
* அரசு பட்டமேற்படிப்பு கல்லூரி, சக்வால்  
* அர்சு மகளிர் கல்லூரி, சக்வால் 
* கல்லார் கஹர் இராணுவப் பயிற்சி கல்லூரி

## பொருளாதாரம்
இம்மாவட்டத்தின் பொருளாதாரம் வேளாண்மையைச் சார்ந்து உள்ளது. இங்கு வற்றாத ஆறுகள் பாய்வதால் நீர் வளமும், மண் வளமும் கொண்டுள்ளது. இங்கு  கோதுமை, கரும்பு,  பார்லி, பயறு வகைகள், சோளம், சிறு தானியங்கள் பயிரிடப்படுகிறது. மேலும் இங்கு பெரிய சிமெண்ட் ஆலையும் உள்ளது.

## கட்டாஸ் ராஜ் கோயில்கள்

இம்மாவட்டத்தில் ஆயிரம் ஆண்டுகளுக்கும் மேலான நூறு கோயில்கள் கட்டாஸ் ராஜ் எனும் பகுதியில் உள்ளது. இக்கோயிலுக்கு பாகிஸ்தான் மற்றும் இந்தியாவிலிருந்து பக்தர்கள் தரிசனம் செய்ய வருகிறார்கள். மேலும் கட்டாஸ் ராஜ் பகுதியில் தொன்மையான சமசுகிருத பல்கலைக்கழகம் இருந்துள்ளது.

## மேற்கோள்கள்

பகுப்பு:பஞ்சாப் (பாகிஸ்தான்) மாகாணத்தின் மாவட்டங்கள்
பகுப்பு:பஞ்சாப் (பாகிஸ்தான்)
2017 கூனேரு தொடருந்து விபத்து

**கூனேரு தொடர்வண்டி விபத்து ** அல்லது **ஹிராக்கந்த் தொடர்வண்டி விபத்து** என்பது இந்தியாவின்  ஆந்திரப்பிரதேச மாநிலத்தில் விஜயநகரம் மாவட்டத்தில் கூனேரு ரயில் நிலையம் அருகே  21 சனவரி 2017 இரவு  ஹிராக்கந்த் அதிவிரைவுத் தொடர்வண்டி தடம் புரண்ட விபத்தை குறிப்பாதாகும்.
## விபத்து
சத்தீஸ்கர் மாநிலம் ஜக்தல்பூரில் இருந்து ஒடிசா மாநிலம் புவனேஸ்வர் சென்று கொண்டிருந்த ஹிராக்கந்த் அதிவிரைவுத் தொடர்வண்டி, ஆந்திரப்பிரதேச மாநிலத்தில் விஜயநகரம் மாவட்டத்தில் கூனேரு ரயில் நிலையம் அருகே  21 சனவரி 2017 இரவு தடம் புரண்டது. மூன்று பெட்டிகள்  முற்றிலும் இருப்புப்பாதையை விட்டு தடம் புரண்டன. சில பெட்டிகள்  அருகில் இணையாக சென்று கொண்டிருந்த சரக்கு வண்டியுடன் மோதி புரண்டன.

அதிவிரைவுத் தொடர்வண்டியின் பொறி இயந்திரம் உட்பட 9 பெட்டிகள் தடம் புரண்டதில் 13 பெண்கள் உட்பட 41 பேர் உயிரிழந்தனர். காயமடைந்த ஒருவர் சிகிச்சை பலனின்றி பின்னர் இறந்ததால் பலி எண்ணிக்கை 42 ஆக உயர்ந்தது.

## இழப்பீடு
விபத்தில் இறந்தவர்களின் குடும்பத்தினருக்கு இந்திய இரயில்வே சார்பில் தலா ரூ.2 லட்சமும் ஆந்திரப் பிரதேச அரசு சார்பில் தலா ரூ.5 லட்சமும் இழப்பீடு அறிவிக்கப்பட்டது.

## மேற்கோள்கள்

பகுப்பு:2017 தொடருந்து விபத்துகள்
பகுப்பு:விஜயநகரம் மாவட்டம்
பகுப்பு:ஆந்திரப் பிரதேசத்தில் தொடருந்து விபத்துகளும் நிகழ்வுகளும்
பரிட்டாலா ரவீந்திரா நாயுடு

**பரிட்டால ரவி**. ஆந்திர மாநிலத்தின் ராயலசீமா என்ற பிராந்தியத்திலுள்ள அனந்தபூர் மாவட்டத்தை சார்ந்தவர் ஆவார்.

இவர் தந்தை பரிட்டால ஸ்ரீராமுலு, ஓர் கம்மூனிசவாதி ஆவார். இவர் ராயலசீமா பகுதிகளில் இருந்த பூசுவாமி என்னும் நிலச்சுவான்தார்களுக்கு எதிராக ஏழை மக்களின் உரிமைக்காக போராடத்தை நடத்தியவர் ஆவார்.

இவரின் மக்கள் செல்வாக்கு அப்பகுதி நிலச்சுவான்தார்களால் சகித்துக்கொள்ள முடியாமல் இவரை திட்டம் தீட்டி கொலை செய்துவிட்டனர்.

ஸ்ரீராமுலு அவர்களது முதல் மகன் பரிட்டால ஹரீந்திரா அவர்களும் தனது தந்தை வழியஒ பின்பற்றி பல்வேறு போராட்டங்களில் ஈடுபட்டார். ஆதலால் அவரும் அப்பகுதி நிலச்சுவான்தார்களால் கொல்லப்பட்டார் .

இந்த அநியாயத்தை அழிக்க, அவர் தந்தை வழி அண்ணன் வழி வந்த மக்களை காக்க வேண்டிய கட்டாயம் பரிட்டாலா ரவீந்திரா அவர்களுக்கு ஏற்பட்டு அவர் போராட்ட களத்திற்கு வந்தார் பரிட்டாலா ரவிந்திரா அவர்கள்.

அப்போது தான் என். டி. ராமாராவ் அவர்கள் புதிதாக கட்சி தொடங்கிய காலம். அப்போது அவர் ராயலசீமா பகுதியிலுள்ள அனந்தபூர் மாவட்டத்தில் பிரச்சாரம் செய்ய போகிறார். அங்கு அவருக்கு எதிராக அவர் பிரச்சார மேடையில் நாட்டு வெடிகுண்டு வைக்கப்பட்டு வெடித்துவிடுகிறது.

அந்த சம்பவத்தால் கோவமுற்று, இவர்களை யாரை வைத்து அடக்கமுடியும் என்று பார்தபோது அவர் கண்ணுக்கு பரிடாலா ரவீந்திர தென்பட்டார்.

ரவீந்திரவை அழைத்து அந்த பகுதியின் சட்டமன்ற பிரதிநிதியாக போட்டியிட வேண்டிக்கொண்டார் என்.டி.யார்.

அவரும் ஒப்புக்கொண்டு சட்டமன்ற உறுப்பினராக போட்டியிட்டு மக்களால் தேர்ந்தெடுக்கப்பட்டார் பரிட்டாலா ரவீந்திரா.

என்.டி.ஆர் மந்திரி சபையில் மந்திரியானார் ரவீந்திரா.

பின்னர் அவரால் அப்பகுதி மக்களுக்கு நியாயம் கிடைக்கச் செய்தார்.மக்களும் அவரை தொடர்ந்து  வெற்றிபெறச் செய்தனர்.

அவரின் அரசியல் வெற்றியை தாங்க முடியாத அவரின் எதிரிகளால் சுட்டு கொல்லப்பட்டார்.

ஆனால் அவரையும்,அவரது குடும்பத்தையும் அப்பகுதி மக்கள் அவரை கடவுளாக பார்கிறார்கள்.

அவருக்கு ஆந்திரா ,தெலுங்கானா, பகுதிகளில் அவருக்கு என்று ரசிகர்பட்டாலம் இருக்கின்றது.

பரிடால குடும்பம் மற்றும் அவரது தொண்டர்கள் சார்பாக பல்வேறு சேவா உதவிகாறியங்களு உதவிக்கொண்டு இருக்கின்றனர்.

## மேற்கோள்கள்

பகுப்பு:1958 பிறப்புகள்
பகுப்பு:2005 இறப்புகள்
பகுப்பு:இந்தியாவில் கொலை செய்யப்பட்ட அரசியல்வாதிகள்
பகுப்பு:அனந்தபூர் மாவட்ட மக்கள்
மெலனியா திரம்ப்

**மெலனியா திரம்ப்** (பிறப்பு மெலனியா இன்னாவ ஏப்ரல் 26, 1970; செருமன் மொழியில் **மெலனியா இன்னாவுசு**) இவர் சிலோவாக்கிய - அமெரிக்க முன்னால் தோற்ற அழகியும் தற்போது அமெரிக்காவின் முதல் பெண்மணியும் ஆவார். இவர் தொழில் அதிபரும் அமெரிக்காவின் 45 வது அதிபரான தொனால்ட் திரம்பை மணந்துள்ளார்.

முன்னாள் யுகோசுலாவியாவில் பிறந்த இவர் 2001 ஆம் ஆண்டு அமெரிக்காவில் நிரந்தர வசிப்பவாதி ஆனார். 2006 ஆம் ஆண்டு அமெரிக்க குடியுரிமை பெற்றார். இவர் இரண்டாவதாக  வெளிநாட்டில்  பிறந்த  அமெரிக்க  முதல்  பெண்மணியாவார். 1825 இல் முதல் பெண்மணியாக இருந்த லூசியா ஆடம்சு முதலாவது பெண்மணி இவர் இலண்டனில் பிறந்தவர்.

## ஆரம்ப வாழ்க்கை
thumb|வாய்சு ஆப் அமெரிக்காவின் செய்தி அறிக்கை
மெலனியா இன்னாவ் யுகோசுலாவியாவின் பகுதியாக இருந்த சுலோவீனியாவின்  தென்கிழக்கிலுள்ள நோவா மீசுட்டோ என்னும் இடத்தில், ஏப்ரல் 26, 1970 அன்று பிறந்தார்.  இவர் அரசு தயாரிப்பு விசையுந்துக்கும் மகிழுந்துக்கும் விற்பனையாளராக வணிகத்தில் இருந்த  விக்டர்  இன்னோவவுஉக்கும்  அமால்லிசாவுக்கும் பிறந்தார். அவரின் தந்தை இருந்து அருகிலுள்ள  ரெட்ச்சா நகரத்தை சேர்ந்தவர். அவரது தாயார் இருந்து ராகா கிராமத்தைச் சேர்ந்தவர், இவரது தாய் குழந்தைகள் ஆடை உற்பத்தி நிறுவனத்தில்  பணி புரிந்தார். அந்நிறுவனத்திலேயே  பின்னால் மெலனியா ஆடைகளுக்கு  தோற்ற  அழகியாக பணியாற்றினார்.  தன்  இறுதி  பெயரையும் இன்னாவ என்று சுலோவீனிய  மொழியில்  இருந்து  செருமன்  மொழிக்கு  இன்னாவசு  என்று மாற்றிக்கொண்டார்.

மெலனியா சுலோவீனியாவின் தாழ் சாவா  பள்ளத்தாக்கிலிருந்த செவ்னிகா நகரிலிருந்த  ஓரளவு  வசதி  நிறைந்த  குடியிருப்பிலேயே  வாழ்ந்தார்.  இவருக்கு  இனிசு  என்ற  சகோதரியும் , டெனிசு என்ற உடன்பிறவா  அண்ணனும் உள்ளார்கள்.  மெலனியா டெனிசை  சந்ததில்லை, இவர் மெலனியாவின் தந்தையின்  மற்றொரு  திருமணத்தில்  பிறந்தவர். 

## மேற்கோள்கள்

## வெளி இணைப்புகள்

* White House website
* 
* 
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்காவின் முதல் சீமாட்டிகள்
பகுப்பு:ஐக்கிய அமெரிக்க உரோமன் கத்தோலிக்கர்கள்
கட்டாஸ் ராஜ் கோயில்

**கட்டாஸ் ராஜ் கோயில்கள்** (பஞ்சாபி, ) தெற்காசியாவின் பாகிஸ்தான் நாட்டின் பஞ்சாப் மாகாணத்தின் ராவல்பிண்டி கோட்டத்தில் அமைந்த சக்வால் மாவட்டத்தின் *கட்டாஸ்*  எனும் கிராமத்தில் அமைந்த சிவபெருமானுக்கு அர்பணிக்கப்பட்ட கோயில்களின் வளாகம் ஆகும்.

## தொன்ம வரலாறு
இந்து தொன்மவியலின் படி,  பாண்டவர்கள் வனவாசத்தில் இருந்தபோது கிருஷ்ணரின் ஆலோசனையின்படி இந்த சிவலிங்கக் கோயில்களை கட்டியதாக அறியமுடிகிறது.

இக்கோயில்களை உலகப் பாரம்பரியக் களங்களில் ஒன்றாக அறிவிக்க பாகிஸ்தான் அரசு கோரிக்கை விடுத்துள்ளது. மேலும் இக்கோயில் வளாகத்தை புதுப்பிக்க பாகிஸ்தான் அரசு திட்டமிட்டுள்ளது. இக்கோயிலின் திருக்குளத்தில் உள்ள நீர், அருகில் உள்ள தொழிற்சாலகளின் பெருக்கத்தினால் வற்றியுள்ளது. சனவரி 2017-இல் இக்கோயில் கோபுரங்களுக்கு புதிய விமானங்களை நிறுவத் தொடங்கியுள்ளது.

கட்டாஸ்ராஜ் கோயில் வளாகம் பாண்டவர்களுடன் தொடர்புடையது. பாண்டவர்கள் பன்னிரெண்டு ஆண்டு வன வாச காலத்தில், நான்கு ஆண்டுகள் இப்பகுதியில் தங்கியிருந்ததாக மகாபாரத காவியம் கூறுகிறது. இக்கோயில் குளத்து நீரை அருந்த வந்த பீமன், அருச்சுனன், நகுலன் மற்றும் சகாதேவன், இக்குளத்தை காவல் காத்துக் கொண்டிருந்த ஒரு யட்சனின் கேள்விகளுக்கு பதில் கூறாது, இக்குளத்து நீரை அருந்தியதால் அனைவரும் ஒருவர் பின் ஒருவராக இறந்தனர். பின்னர் தருமன் இக்குளத்திற்கு வந்து யட்சனின் கேள்விகளுக்கு பதில் கூறி, தனது உடன் பிறப்புகளை உயிர்த்தெழச் செய்து, இக்குளத்து நீரை அருந்திச் சென்றதாக மகாபாரதம் கூறுகிறது.

## அமைவிடம்
 
கட்டாஸ்ராஜ் கோயில் வளாகம் சக்வால் நகரத்திலிருந்து நாற்பது கிலோ மீட்டர் தொலைவில் உள்ளது.

## பிறகோயில்கள்

கட்டாஸ்ராஜ் கோயில் வளாகத்தில் சிவலிங்கம் அல்லாது, இராமர் கோயில், சிவன் கோயில், அனுமார் கோயில்கள் உள்ளது. இக்கோயிலுக்கு முந்தைய இந்தியத் துணைப் பிரதமர் லால் கிருஷ்ண அத்வானி 2015-இல் வருகை புரிந்தார்.

## படக்காட்சிகள்

File:General view of Katas village, with old temples in foreground, 1875.jpg|கட்டாஸ் கிராமம், 1875
File:Katas Raj Temple, Punjab, Pakistan.jpg|
File:Satghara Temple Walls (Original).jpg|கோயில் மதில் சுவர்கள் 
File:Satghara Temple Hallways (Outer).jpg|
File:Satghara Temple Walls Outside (Semi Restored).jpg|
File:Katas Raj Temple, Lahore24.JPG|
File:Satghara Temple Patios.jpg|
File:Satghara Temple Living Quarters & Pond.jpg|புதுப்பிக்கப்பட்ட இராமர் கோயில், ஆண்டு 1950 
File:Satghara Temple Living Quarters.jpg|
File:Katas Raj (BEHOLD).jpg|
File:Satghara Temple Pond View.jpg|பழைய நூலகம்
File:Satghara Temple Top View.jpg|
File:Satghara Temple Front View.jpg|அனுமார் கோயில்
File:Satghara Temple (Low View of Top Temple).jpg|அனுமார் கோயில்
File:Satghara Temple View from Below.jpg|
File:Intricate ceiling patterns.JPG|கோயில் விதானம்
File:Sardar of Hari Singh's Haveli exterior view.jpg|
File:Satghara Temple.jpg|சிவன் கோயில்
File:Satghara Temple Worship Place.jpg|வழிபடும் இடம், சிவன் கோயில்
File:Satghara Temple 180 degree View.jpg|சிவன் கோயில்


## மேற்கோள்கள்

## வெளி இணைப்புகள்

* Pakistan renovates Katasraj Temples
* Picture tour of Katasraj Temples
* The Temples of Katas Raj in Pictures 

பகுப்பு:பாக்கித்தானில் உள்ள இந்து கோயில்கள்
பகுப்பு:பஞ்சாப் (பாகிஸ்தான்) மாகாணத்தில் உள்ள இந்து கோயில்கள்
கள்ளிமடையான் (நெல்)

**கள்ளிமடையான்** (* Kallimadaiyan*) எனப்படும் இந்த நெல் வகை, ஒரு பாரம்பரிய நெல் இரகமாகும். தமிழகத்தின் பெரம்பலூர் மாவட்டத்திலுள்ள ‘ஐயர்பாளையம்’ எனும் வட்டாரங்களில் அதிகளவில் பயிரிடப்படுவதாக கருதப்படும் இது, ஒரு ஏக்கருக்கு சுமார் 2 டன்கள் மகசூல் கொடுக்கக்கூடியதாகும்.

## கால அளவு
நீண்டகால நெற்பயிரான இது, சுமார் ஆறுமாத காலத்தின் முடிவில் அறுவடைக்கு வரக்கூடிய நெல் இரகமாகும். மேலும் இதன் நாற்றாங்கால் கால அளவு மட்டுமே, சுமார் 35 நாட்கள் முதல், 60 நாட்கள் ஆகும்.

## பருவகாலம்
சுமார் 140 - 200 நாட்கள் மொத்தப் பயிர்க்கால அளவுடைய இதன் நெற்பயிர்கள், நீண்டகால நெற்பயிர்கள் சாகுபடி செய்யக்கூடிய ஆகத்து மாதம் தொடங்கும் சம்பாப் பருவம் ஏற்றதாக கூறப்படுகிறது. மேலும் இப்பருவத்தில், தமிழகத்தின் அனைத்து மாவட்டங்களிலும் சாகுபடி செய்யப்படுவதாக அறியப்படுகிறது.

## வளருகை
சுமார் 110 - 120 சென்டிமீட்டர் உயரம் வரையில் வளரும் தன்மையுடைய இந்த நெற்பயிர், மிகச்சிறந்த தூர்  (நெற்கதிர்) எடுக்கும் இயல்பு கொண்டது. மேலும் இதன் பூங்கொத்துகள் சுமார் 30 சென்டிமீட்டர் வரை நீண்டு, தடித்த தானியமணிகளை உருவாக்கி அதிக மகசூலை பெற்றுத்தருவதாக கருதப்படுகிறது. வெண்ணிற நெல்மணிகளை கொண்டுள்ள கள்ளிமடையான், கதிர் நாவாய்ப்பூச்சி (*Bug*), தண்டு துளைப்பான் பூச்சிகள் மற்றும் குலைநோய் போன்றவைகளை எதிர்க்கும் ஆற்றல்களை உடையதாகும்.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## வெளி இணைப்பு
* கள்ளிமடையான் நெல் படிமங்கள்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
திருவெண்ணெய்நல்லூர் மெய்கண்டதேவ நாயனார் கோயில்

**திருவெண்ணெய்நல்லூர் மெய்கண்டதேவநாயனார் கோயில்** என்பது தமிழ்நாட்டில் விழுப்புரம் மாவட்டத்தில் உள்ள ஓர் இந்துக் கோயிலாகும்.

## அமைவிடம்
இக்கோயில் விழுப்புரம் மாவட்டத்தில் திருக்கோயிலூர் வட்டத்தில்  உளுந்தூர்ப்பேட்டை அருகில் திருவெண்ணெய்நல்லூர் என்னுமிடத்தில், நகரின் வடக்கு வீதியில் அமைந்துள்ளது.விழுப்புரத்திலிருந்து அரசூர் கூட்டு சாலையில் 22 கி.மீ. தொலைவிலும், திருக்கோயிலூர் கடலூர் சாலையில் 20 கி.மீ. தொலைவிலும் உள்ளது.

## மூலவர்
இக்கோயில் திருவாவதுறை ஆதீனத்தின் கட்டுப்பாட்டில் உள்ள கோயிலாகும். 
இக்கோயிலின் மூலவராக மெய்கண்ட தேவர் உள்ளார். அவர் புறச் சந்தான குரவர்கள் எனப் பாராட்டப்படுகின்ற  நால்வருள் முதன்மையானவரும், சைவ சித்தாந்த நூல்களுள் தலையாய சிவஞான போதத்தை இயற்றியவரும் ஆவார். சந்தானக் குரவர்களில் புறச்சந்தானக் குரவர்களில் முதன்மையானவராவார்.

## அமைப்பு
நுழைவாயில், முன் மண்டபம், திருச்சுற்று, கருவறை, விமானம் உள்ளிட்ட பல பகுதிகளைக் கொண்டு இக்கோயில் அமைந்துள்ளது. மகாமண்டப மேற்கூரையின் நடுவில் அமைக்கப்பட்டுள்ள பிரமிடு வடிவம் மூலமாக ஆற்றல் குவிக்கப்பட்டு மன ஒருமைப்பாடு கிடைக்கிறது.  சிதம்பரத்தில் உள்ளது போல இக்கோயிலில் சற்று பெரிய அளவில் பஞ்சாட்சரப்படி உள்ளது. நமச்சிவாய என்ற ஐந்து அட்சரங்களும்  யந்திரங்களாக இப்படிகளின்கீழ் அமைக்கப்பட்டுள்ளதால் இது பஞ்சாட்சரப்படி எனப்படுகிறது.

## விழாக்கள்
மெய்கண்டாருக்கு தினமும் நித்ய பூசையும், அஷ்டமிகளில் சிறப்பு பூசையும் மாலை நேர பூசையும் நடைபெறுகின்றன. ஒவ்வொரு ஆண்டும் ஐப்பசி மாதத்தில் சுவாதி தினத்தன்று மெய்கண்டார் குரு பூசை சிறப்பாகக் கொண்டாடப்படுகிறது. ஐப்பசி மாதம் சுவாதி நட்சத்திரத்தன்றும், ஒவ்வொரு மாதமும் வரும் சுவாதி நட்சத்திர நாள் மற்றும் வியாழக்கிழமைகளில் குரு வழிபாடு சிறப்பாக நடைபெறுகிறது.

## குடமுழுக்கு
22 ஆண்டுகளுக்குப் பின் தற்போது இக்கோயிலில் குடமுழுக்கு நடப்பதற்கான ஏற்பாடுகள் நடைபெறுகின்றன.

## மேற்கோள்கள்

## இவற்றையும் காண்க
* பெண்ணாகடம் மெய்கண்டார் கோயில்

பகுப்பு:விழுப்புரம் மாவட்டத்திலுள்ள இந்துக் கோயில்கள்
டெட்ராநைட்ரேடோபோரேட்டு

**டெட்ராநைட்ரேடோபோரேட்டு** *(Tetranitratoborate)* என்பது நான்கு நைட்ரேட்டு தொகுதிகள் போரானுடன் சேர்ந்து உருவாகும் எதிர்மின் அயனியாகும். இந்த அயனியின் வாய்ப்பாடு [B(NO3)4]−ஆகும். டெட்ராமெத்தில் அமோனியம் நைட்ரேடோபோரேட்டு அல்லது டெட்ராயெத்தில் அமோனியம்டெட்ராநைட்ரேடோபோரேட்டு போன்ற பெரிய நேர்மின் அயனிகளுடன் சேர்ந்து இவை உப்புகளை உருவாக்குகின்றன.
 
சி.ஆர்.குல்பெர்ட்டும் எம்.டி.மார்சலும் 1966 ஆம் ஆண்டில் போரான் நைட்ரேட்டு தயாரிக்க முயன்று தோல்வியடைந்த பின்னர் இந்த அயனியைக் கண்டறிந்தனர்..
டெட்ராநைட்ரேடோபோரேட்டு அயனியுடன் தொடர்புடைய போரான் நைட்ரேட்டு இதன் உருவாக்கத்தை தடை செய்கிறது. அவ்வாறு இருக்கும் பட்சத்தில் -78 °செல்சியசு வெப்பநிலைக்கு மேல் நிலைத்தன்மை இல்லாமல் உள்ளது நைட்ரேட்டுக்குப் பதிலாக பெர்குளோரேட்டு தொகுதிகளைக் கொண்ட தொடர்புடைய மற்ற அயனிகள் சற்று அதிக நிலைப்புத்தன்மை கொண்டுள்ளன. போரானுக்குப் பதிலாக அலுமினியம் கொண்டுள்ள டெட்ராநைட்ரேடோ அலுமினேட்டும்  இதேபோல சற்று அதிக நிலைப்புத்தன்மையுடன் காணப்படுகின்றன.

## உருவாக்கம்

டெட்ராமெத்தில் அமோனியம் குளோரைடு BCl3 உடன் வினைபுரிந்து (CH3)4NBCl4 சேர்மத்தை உருவாக்குகிறது. பின்னர் டெட்ராகுளோரோபோரேட்டு -20° செல்சியசு வெப்பநிலையில் N2O4 உடன் வினைபுரிந்து டெட்ராமெத்தில் அமோனியம்நைட்ரேட்டோபோரேட்டும் NO2Cl மற்றும் Cl2.போன்ற வாயுக்களும் உற்பத்தியாகின்றன .

20 பாகை செல்சியசு வெப்பநிலையில் குளோரோஃபார்மில் உள்ள BCl3 உடன் ஒரு உலோக நைட்ரேட்டு பலநாட்களுக்கு வினைபுரிந்து குளோரோநைட்ரேட்டோபோரேட்டு [Cl3BNO3]− என்ற ஒரு நிலைத்தன்மையற்ற இடைநிலைப்பொருள் உருவாகிறது.
:MNO3 + BCl3 → M[Cl3BNO3]

:4M[Cl3BNO3] → 3M[BCl4] + MB(NO3)4]

## பண்புகள்

டெட்ராமெத்தில் அமோனியம் நைட்ரேட்டோ போரேட்டின் அகச்சிவப்பு அலைமாலையில் 1612 செ.மீ−1 முக்கிய வரிகளில் அதிர்வுகளை வெளிப்படுத்தி v4  சமச்சீர்மையை இயல்பாக்குகிறது. இதேபோல 1297 , 1311 செ,மீ−1  வரிகளில் அதிர்வுகளை வெளிப்படுத்தி v1  சமச்சீர்மையை இயல்பாக்குகிறது. ஒரு ஆக்சிசன் வழியாக நைட்ரேட்டு பிணைந்திருப்பதாலேயே இந்த அதிர்வுகள் உண்டாகின்றன.

டெட்ராமெத்தில் அமோனியம் நைட்ரேட்டோபோரேட்டின் அடர்த்தி 1.555 ஆகும். நிறமற்ற படிகத்தன்மையுடன் இது காணப்படுகிறது. சூடுபடுத்தும் போது 51 °செ மற்றும் 62° வெப்பநிலையில் சிலவகையான நிலைமாற்றத்திற்கு உட்படுகிறது. 75 பாகை செல்சியசு வெப்பநிலையில் இது சிதைவடைந்து வாயுவாக மாறுகிறது. 112 பாகை செல்சியசு வெப்பநிலைக்கு மேல் வெப்பத்தை உமிழ்கிறது

டெட்ராமெத்தில் அமோனியம் நைட்ரேட்டோபோரேட்டு குளிர் நீரில் கரையாமலும் சூடான நீரில் சிறிதளவும் கரைகிறது. நீருடன் இது வினைபுரிவதில்லை. திரவ அமோனியா, அசிட்டோ நைட்ரில், மெத்தனால், டைமெத்தில்பார்மமேட்டு போன்றவற்றில் கரைகிறது. கந்த டை ஆக்சைடுடன் வினைபுரிகிறது

அறை வெப்பநிலையில் டெட்ராமெத்தில் அமோனியம் நைட்ரேட்டோபோரேட்டு சில மாதங்களுக்கு நிலைத்தன்மையுடன் வெடிக்காமல் காணப்படுகிறது

கார உலோக டெட்ராநைட்ரேடோபோரேட்டுகள் அறைவெப்பநிலையில் சிதைவற்று நிலைப்புத்தன்மையற்று உள்ளன
 
1-எத்தில்-3-மெத்தில்-இமிடசோலிமியம் டெட்ராநைட்ரேட்டோபோரேட்டு 2002 ஆம் ஆண்டில் கண்டறியப்பட்டது. அயனித்திரவமான இது -25 ° செல்சியசில் திண்மமாக மாறுகிறது.

## மேற்கோள்கள்

 
.

பகுப்பு:நைட்ரேட்டுகள்
பகுப்பு:போரான் சேர்மங்கள்
பகுப்பு:போரேட்டுகள்
இரும்பு(II) ஆக்சலேட்டு

**இரும்பு(II) ஆக்சலேட்டு** *(iron(II) oxalate)* என்பது FeC2O4.என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். பெர்ரசு ஆக்சலேட்டு என்ற பெயராலும் இது அழைக்கப்படுகிறது. ஓர் இரும்பு(II) அயனியும் (Fe2+)  ஓர் ஆக்சலேட்டு அயனியும் (C2O42−) சேர்ந்து இச்சேர்மம் உருவாகிறது. 
இரும்பு(II) ஆக்சலேட்டு பொதுவாக இருநீரேற்றாகக் காணப்படுகிறது(FeC2O4•2H2O, சிஏஎசு # 6047-25-2. இதன் படிகக் கட்டமைப்பில் ஆக்சலேட்டு பால இரும்பு அணுக்களின் உச்சியில் தண்ணீர் மூலக்கூறுகள் கொண்ட சங்கிலிகளைக் கொண்டுள்ளது 

சூடுபடுத்தும் போது இரும்பு(II) ஆக்சலேட்டு சிதைவடைந்து கார்பனீராக்சைடு, கார்பனோராக்சைடு, இரும்பு ஆக்சைடுகள் மற்றும் இரும்பாக மாறுகிறது . 

## முன்பாதுகாப்பு

இரும்பு(II) ஆக்சலேட்டு தீங்கு விளைவிக்கும் ஒரு சேர்மமாகும். கண்களில் எரிச்சலை உண்டாக்கும்.
 
## மேற்கோள்கள்

பகுப்பு:இரும்பு சேர்மங்கள்
பகுப்பு:ஆக்சலேட்டுகள்
பெருநகர் பிரம்மபுரீசுவரர் கோயில்

**பெருநகர் பிரம்மபுரீசுவரர் கோயில்** என்பது தமிழ்நாட்டில் காஞ்சிபுரம் மாவட்டத்தில் உள்ள ஒரு சிவன் கோயிலாகும்.

## அமைவிடம்
இக்கோயில் காஞ்சிபுரம் மாவட்டத்தில் உத்திரமேரூர் வட்டத்தில் மானாம்பதி அருகில் பெருநகர் என்னுமிடத்தில் அமைந்துள்ளது. இத்தலம் பிரம்மபுரம், சதுரானனம், சங்காரானனம், பிரம்மபுரம் என்று பலவாறான பெயர்களில் அழைக்கப்படுகிறது. கடல் மட்டத்திலிருந்து சுமார் 103 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°39'06.3"N, 79°39'38.0"E (அதாவது, 12.651750°N, 79.660567°E) ஆகும்.

## இறைவன், இறைவி
இக்கோயிலின் மூலவராக பிரம்மீசர் உள்ளார். இங்குள்ள இறைவி பட்டுவதனாம்பிகை ஆவார். இத்தலத்தின் மரம் வன்னி ஆகும். கோயில் தீர்த்தம் பிரம்ம தீர்த்தம் ஆகும். தை மாதம் பிரம்மோற்சவம், தைப்பூசம், மாசி மகம், சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.

## அமைப்பு
ஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்து பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன் வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
அழிசூர் அருளாலீசுவரர் கோயில்

**அருளாலீசுவரர் கோயில்** என்பது தமிழ்நாட்டில் காஞ்சிபுரம் மாவட்டத்தின் அழிசூர் என்னும் ஊரிலுள்ள ஒரு சிவன் கோயில் ஆகும்.

## அமைவிடம்
இக்கோயில் காஞ்சிபுரம் மாவட்டத்தில் அழிசூர் என்னுமிடத்தில் அமைந்துள்ளது. அழிஞ்சல் மரத்தடியில் அகத்தியர் இறைவனை வழிபட்டதால் இவ்விடம் அழிசூர் என்றழைக்கப்படுகிறது. செய்யாறு நதியின் தென்கரையில் இவ்வூர் உள்ளது.

## இறைவன், இறைவி
இக்கோயிலின் மூலவராக அருளாலீசுவரர் உள்ளார். இங்குள்ள இறைவி அம்புஜ குசலாம்பாள் ஆவார். இறைவி அபய முத்திரையுடன் காணப்படுகிறார். சிவராத்திரி, பிரதோஷம் உள்ளிட்ட விழாக்கள் இங்கு நடைபெறுகின்றன.

## அமைப்பு
கோயில் கிழக்கு நோக்கிய நிலையில் உள்ளது. நுழைவாயில் தெற்கு நோக்கி உள்ளது. கல்தூண் துவஜஸ்தம்பமாக உள்ளது. வெளிச்சுற்றில் நந்தி மற்றும் பலி பீடம் ஆகியவை உள்ளன. சோழர்களால் இக்கோயில் கட்டப்பட்டது. பின்னர் கி.பி.1123-இல்  விக்கிரம சோழனின் ஐந்தாவது ஆட்சியாண்டில் இக்கோயில் கட்டப்பட்டது. மங்கல விநாயகர், முருகன், பைரவர், லட்சுமி நாராயணர் சன்னதிகள் உள்ளன. இறைவி தனி சன்னதியில் உள்ளார்.

ஊரின் வடகிழக்கில் இக்கோயில் தெற்கில் நுழைவாயிலைக் கொண்டுள்ளது. ஐந்து நிலை கொண்ட ராஜகோபுரத்துடன் கோயில் உள்ளது. முதல் திருசசுற்றில் சிங்கத்தூண் மண்டபத்தில் சக்கர விநாயகர், கோயில் குளம், கோயில் மரம், நந்தி மண்டபம், அலங்கார மண்டபம் ஆகியவை உள்ளன. மகாமண்டபம், நவக்கிரக சன்னதியை அடுத்துப் பலி பீடமும் சிங்க மண்டபமும் உள்ளன. மூலவர் சன்னதி கஜபிருஷ்ட வடிவில் உள்ளது. உட்பிரகார ஈசான மூலையில் பைரவர் உள்ளார். மூன்றாவது திருச்சுற்றில் அஷ்ட நாகங்களான அனந்தன், வாசுகி, தட்சன், கார்க்கோடகன், சங்கன், பத்மன், மகாபத்மன், குளிகன் ஆகியோர் உள்ளனர்.

## மேற்கோள்கள்

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
கராச்சி கோட்டம்

**கராச்சி கோட்டம்** (Karachi Division) () பாகிஸ்தானின் நான்கு மாகாணங்களில் ஒன்றான சிந்து மாகாணத்தில் அமைந்த 6 கோட்டங்களில் ஒன்றாகும். இதன் நிர்வாகத் தலைமையிடம் கராச்சி நகரம் ஆகும். இக்கோட்டத்தின் மேற்கில் பலூசிஸ்தான் மாகாணம் மற்றும் தெற்கில் அரபுக்கடல் அமைந்துள்ளது. 

## வரலாறு
முந்தைய கராச்சி கோட்டம் 2000-ஆம் ஆண்டில் கலைக்கப்பட்டு,  அதன் ஐந்து மாவட்டங்களைக் கொண்டு கராச்சி நகர மாவட்டம் துவக்கப்பட்டது. கராச்சி நகர மாவட்டம் 18 ஊர்களாகவும், 178 கிராமக் ஒன்றியக் குழுக்களாகவும் பிரிக்கப்பட்டது. 

பின்னர் 11 சூலை 2011-இல் சிந்து மாகாண அரசு ஐந்து மாவட்டங்கள் கொண்ட கராச்சி கோட்டம் துவக்கியது.  

நவம்பர் 2013-இல் கராச்சி மாவட்டத்தில் சில பகுதிகளை கொண்டு கொராங்கி மாவட்டத்தை உருவாக்கி அதனை கராச்சி கோட்டத்தில் இணைக்கப்பட்டது. 
## கோட்டத்தின் மாவட்டங்கள்
கராச்சி கோட்டம் 7 மாவட்டங்களையும், 38 வருவாய் வட்டஙகளையும் கொண்டுள்ளது. கொண்டுள்ளது

## மக்கள் தொகை பரம்பல்
2023 பாக்கித்தான் மக்கள்தொகை கணக்கெடுப்பின்படி கராச்சி கோட்டத்தின் மக்கள் தொகை 2,03,82,881 ஆகும்.
### மொழிகள்
கராச்சி கோட்டத்தில்  உருது மொழியை 50.67%, பஞ்சாபி மொழியை 8.08%, சிந்தி மொழியை 11.12%, பஷ்தூ மொழியை 13.51%, சராய்கி மொழியை  3.70%, இந்த்கோ மொழியை 3.21%, பலூச்சி மொழியை 3.97%, பிற மொழிகளை 5.71% % மக்கள் பேசுகின்றனர்.
### சமயம்
இக்கோட்டத்தில் இசுலாம் சமயத்தை 95% மேற்பட்ட மக்கள் பின்பற்றுகின்றனர். மீதி 5% மக்கள் இந்து சமயம், கிறித்தவம், அகமதியா மற்றும் பிற சமயங்களைப் பின்பற்றுகின்றனர்.
## மேற்கோள்கள்

பகுப்பு:சிந்து மாகாணம்
பகுப்பு:சிந்து மாகாணத்தின் கோட்டங்கள்
பகுப்பு:பாகிஸ்தானின் கோட்டங்கள்